تئی ھاکءَ منّاں
نبشتہ کار: حاصل نور دشتی
میتگءِ تہءَ غلامءُ علی کروسءِ میڑینگءَ نامداراتنت، ءُ اے گپّءَ ہم ہرکس سہی اَت کہ غلامءِ کروس ہجبرسوبمند نہ بوتگ اَنت۔
ہمک وہدءِ کروس میڑیءَ غلامءِ کروسانی یا وَ چمّ دراتکگ انت یاکہ پُٹّاں چہ زبہربوتگ اَنت۔
بلےاے رندی غلامءَ پہ وت زنڈءُ پزّوریں کروسے آورتگ اَت، مردماں الوتءَ یک دومیءَ را ھال داتگ اَت کہ اے کروس چہ سِندی نسلءِ کروسان اِنت کہ بادامءُ کنچتءِ بندءَ اِنت۔
پمیشکہ وہدےکروس میدانءِ تہءَ یلہ دئیگ بوت اَنت۔اولی باریءَ غلامءِ کروسءَ علیءِ کروس چُمب پہ چُمب کت کہ دومی کروسءَ ہمودا ساہ داتءُ پلار بوت۔
ٍ
غلامءَ وتی کروس بڈّءَ کتءُ جت کُوکارے، واہ منی شیریں کروسک من تئی ھاکءَ منّاں۔
غلامءِ ہمراہاں غلام کوپگاں کتءُ میدانءِ کشءَ اوشتاتگیں مردمانی چپءُ چاگردءَ ترّینت۔